OpenLLM-France/wikimedia huggingface dataset:
# Ne gonzet quet mui d’ein

| ◄ Er bed trompér | Ne gonzet quet mui d’ein | Clasquet em boé ► |
* Ne gonzet quet mui d’ein a bligeadur er bed,
* Ne gâran meit Jesus, ne gârein quin perpet :
* Jesus,
* Jesus me haranté,
* Hag én noz hag én dé.
* Me Jesus, hui zou douç ha hui zou truhéus ;
* Me Jesus, hui zou mat, hui zou carantéus…
* Jesus, etc.
* O me Salvér Jesus, hui-é e zesiran,
* Hui-é me haranté, én-oh é esperan :
* Jesus, etc.
* Bet bermen, ô Jesus, me mès hum abuset
* Guet en treu ag en doar, en dès bet m’en dallet.
* Jesus, etc.
* Mæs hinihue eit jamæs me ra d’oh me inean,
* Me horv ha me madeu ; pligein d’oh e glasquan :
* Jesus, etc.
* Pligein d’oh ér bed-men hemb quin e zesiran ;
* Hou cârein a galon er bed-men hag én nean :
* Jesus, etc.
* O pebéh madeleah, me Salvér beniguet,
* En devout bet douguet er bouis a me féhèd !
* Jesus, etc.
* O pebéh caranté e hoès bet ém hevér,
* Én ur souffrein er marhue aveid on, me Salvér !
* Jesus, etc.
* Aveit m’en délivrein ag er flam éternel,
* Hui e hoès anduret tourmanteu quer cruel :
* Jesus, etc.
* Oh na eahusset-é er péhèd milliguét,
* E zou bet caus de varw me Salvér beniguét !
* Jesus, etc.
* Red-é gobér enta brézel continuel
* Ér puar horn ag er bed de bep péhèd marhuel :
* Jesus, etc.
* Un anquin bras e mès em bout hou ç’offancet,
* Me Jesus zou quer mat, quen dign de vout câret !
* Jesus, etc.
* Me hrata dré hou cræç, me Jesus, hum virèt
* Epad ol mem buhé doh peb droug ha péhèd :
* Jesus, etc.
* Sellet bermen doh-ein, me Jesus, guet truhé ;
* Reit-t’ein græceu nerhus er rest a mem buhé,
* Jesus, etc.
* Me larou guet Sant Paul d’er péhour maleurus :
* Milliguèt-vou mil gùéh en nemb ne gâr Jesus :
* Jesus, etc.
* Aveid oh-hui hemb quin é tesiran bihuein,
* Hou cârein ha merhuel, merhuel eid hou cârein :
* Jesus, etc.
* Na scùéhet-on ér bed !.. m’hou corto guet hirreah,
* O dé caër hag eurus, e zigueor ranteleah
* Jesus, etc.
* Revehet, me Jesus, ol un éternité,
* Mêlet, trugairéqueit hag én doar hag én né :
* Jesus, etc.
# Drouk-kinnig Neumenoiou

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Drouk-kinnig Neumenoiou (1846)
* Drouk-kinnig Neumenoiou (1867)
* Drouk-kinnig Neumenoiou (1883)
# D’AR RE A LENNO AL LEVR-MAN.

| ◄ | Red eo d’e-omp kemeret skouer dioc’h Jezuz-Krist hag ober fae euz a draou ar bed  ► |
Doare skriva ann Aotrou Ar Gonidec, o veza ne d-eo ket c’hoaz anavezet gant ann holl, me gred e vezo mad diskouez e pe zoare e tleer lavaret al lizerennou hervez doare skriva ann den gwiziek-ze.
Gouezit eta ez eo arabad lavaret G evel pa vije J. Setu aman evit diskouez : digeri, ouvrir, a dle beza lavaret evel pa vije skrivet dig-heri pe di-gueri ; eget evel pa vije eg-het.
Arabad eo ive lavaret ann S evel Z. Ann Aotrou Ar Gonidec a zo boaz da skriva evesaat, veiller, hag e tleer lavaret evessaat.
Al lizeren W (gwerc’hez, vierge) a vez lavaret aliez ou, pe evel v, u, o, hervez ann doare ma lavarer e pep bro e Breiz. Rak hiniennou zo hag a lavar gouerc’hez, vierge ; re all a lavar goerc’hez ha guerc’hez. Dre-ze e weler ne heller ket skriva evel ma karfe pep-hini. A walc’h eo sonjal e kement-se evit her gwelet sklear.
Al lizeren K a espern Q ha C, ne oufe den her nac’h, rak ne heller skriva belek, prêtre ; kerkent, aussitôt, nemet enn diou zoare-man : beleq, belec, qerqent. Piou ne oar oc’h-penn ema abaoue pell amzer al lizeren K er brezounek. Kavout a reer al lizeren-man enn hanoiou ar maneriou hag e re ann dudchentil goz.
Ar re ne fell ket d’ezho lakaat al lizeren K enn ho skrijou, a lavar : Al lizeren-ze a zo divalo. Ha fors zo d’e-omp-ni pe hi a zo kaer, pe hi a zo divalo, pa’z eo gwir ez eo tra hon re goz ha, gwella zo, pa’z eo gwir ez eo hervez ar reiz hag ar skiant vad !
# D’Alc’houeder park ar Mestr

| ◄ Anjelus ar Mintin | D’Alc’houeder park ar Mestr | Mesaerez ar Mene ► |
* Alc’houeder koant, evnig tener,
* Tarnij dre-oll ha kân seder ;
* Skuilh e pep lec’h, gant madelez,
* Komz Doue, peuc’h ha levenez !
* War-dro gant an neve-amzer
* Ha bleun kentan ar prajeier,
* Eul lapousig, eun alc’houeder,
* A gân e Breiz soniou tener.
* A-us da barouz Pont-Melve,
* E kân dreist-oll gant karante,
* O vont d’an Nenv gant ar beden
* Pe gant ar mennad o tisken.
* En pep kalon, ’n pep tiegez,
* E strink dihued ha levenez,
* Rak e brezoneg, hon yez kaer,
* E kân stank stank an alc’houeder.
* Bep sûn, betek ma zraouiennig,
* E tiskenn hekleo e vouezig ;
* Goneet gantan ma ine
* Evurus a lar trugare ;
* A lavar trugare gwirion
* D’ar rener mad, den a galon,
* A stign telen an alc’houeder,
* Hen stumm kenkouls ’n e labour kaer.
* Neuze e sonjan gant dudi :
* Arabad c’hoaz fall-galoni !
* Keid m'he do ebestel ken reiz,
* Ar fall ne gludo en hon Breiz.
* Pa glask kement a fall-skridou
* Breina spered ha kalonou,
* Frealzus eo gwelet sevel
* Dre-oll kelaouennou santel.
* D’eze holl mil bennoz Doue
* Hag en hano Breiz, trugare !
* Ra vevfont pell ’kreiz an enor,
* Da deul frouez santel en Arvor !
# Dérobée

| ◄ Passe-pied | Dérobée |
# D’al lenner

Enn dedi euz Levr ar C’heneliez, eleac’h Lekeat euz a latin et brezounek, lennit : Lekeat euz a latin e gallek. Ar faziou all a zo eaz da velet ha da zevel.
Kentoc’h eghet lakaat em levr re a c’heriou gallek, eo bet ret d’in kemerout c’hoaz eunn nebeudik gheriou koz pe nevez ; ho lakaat a rann ama dre renk, evit ma hello pep lenner ho deski.
| Abienner, | Gardien. | | | Gopr, | Salaire. |
| Alouber, | Usurpateur. | | | Gouelec’h, | Désert. |
| Aotréuz, | Favorable. | | | Guander, | Faiblesse. |
| Arouez, | Monument. | | | Guanerez, | Punition. |
| Ardamezi, | Noter. | | | Gueledigez, | Vision. |
| Azaouez, | Prévenance. | | | Guenvidik, | Bien-heureux. |
| Azeuli, | Sacrifier à. | | | Henaoured, | Les Anciens. |
| Beli, | Autorité. | | | Hetuz, | Agréable. |
| Breou, | Magie. | | | Kers, | Possession. |
| Choura, | Caresser. | | | Keverer, | Rival. |
| Deraoui, | Commencer. | | | Kevredigez, | Alliance. |
| Diantegez, | Intégrité. | | | Kroz, Krosmol, | Murmure. |
| Dibourc’ha, | Dépouiller. | | | Ligentez, | Libertinage. |
| Dileuri, | Députer. | | | Mac’houmi, | Usurper. |
| Diougan, | Prédiction. | | | Malan, | Gerbe. |
| Diverruz, | Amusant. | | | Meuriad, | Tribu. |
| Dounder, | Abyme. | | | Mez-Ganet, | Pudeur. |
| Dremm, | Visage. | | | Nealia, | Non certes. |
| Eleizi, | Se multiplier. | | | Orged, | Mauvais amour. |
| Engehenta, | Engendrer. | | | Piaoua, | Posséder. |
| Envoad, | Circoncision. | | | Ramsed, | Géants. |
| Ermeziad, | Etranger. | | | Saezen, | Rayon. |
| Frealzidigez, | Consolation. | | | Seveni, | Accomplir. |
| Feller, | Le coupable. | | | Tonket, | Destiné. |
| Garedoun, | Récompense. | | | Tredeok, | Dépositaire. |
| Goasta, | Ravager. | | | Vuelded, | Humilité. |
# Dêrou mad ar Mabig Jezuz

* Kleier an hanter-noz a vrall ’us d’ar mêziou ;
* Deut eo noz Nedeleg, noz an donezonou ;
* War ar chiminaliou, en oaledou breizad,
* ’C’h eo renket, gant evez, an holl voteier koad ;
* Hag e kraou Betleem, ’n e veneiou didrouz,
* Jezuz zo a-neve astennet war ar plouz.
* Evit hen digemer, an erc’h stank ha sioulik
* ’N eus gwisket d’an douar eur vantel herminik,
* ’Vel pa vije ar zent, an êle, hep repoz,
* O tifilh war e hent roz gwenn ar Baradoz…
* Eus pevar c’horn ar bed, krenvoc’h ’vit trouz ar mor,
* E kinniger d’Ezan gloar, doujans hag enor.
* Ha Jezuz evurus a vousc’hoarz ouz e Vamm ;
* Ha Mari, gant dousder, a bleg he fenn dinam
* Da c’houl ’vit pephini, gant Mestr pep donezon,
* Dêrou mad ha grasou herve c’hoant e galon.
* Souden, Jezuz a drid, Jezuz a zav e benn,
* Astenn a ra d’e Vamm e zaouarnigou gwenn :
* — « O Mamm, chilaouet ’ta, ne glevet ket du-ze
* « Moueziou dous ha tener ’vel êzen ar beure,
* « Moueziou drant hag a zav eus bro an dero glas,
* « Enezen a zudi, kelc’hiet gant ar mor bras ?
* « O yez koz a zo flour, o fe nerzus ha stard ;
* « O zadou da Zoue biskoaz n’int bet trubard ;
* « Ha hano o broïg a zo dous ’vel ar mel…
* « Glevet ket nouellou bugale Breiz-Izel ?
* « Niverus ha dinam dirak ma c’hraouïg plouz,
* « Me o gwel daoulinet en o iliz parouz ;
* « Ma c’halon d’o feden a drid ebarz ma c’hreiz…
* « Petra a rofen-me da vugaligou Breiz ? »
* — « Jezuz, eme ar Vamm, eveldout me a gar
* « Bugaligou Arvor hag o broïg dispar ;
* « Ma bennoz a roan d’ar Vreuriez santel
* « An eus o dastumet tro-war-dro d’he baniel ;
* « Ar vreuriez vad-se an eus ezom eur vouez
* « Da c’hervel he mibien, d’o c’helen hep paouez,
* « Eur vouez dous ha nerzus ’vel eun delen breizad…
* « Ro d’eze kement-se evit o dêrou mad. »
* Ar Mabig a zentas ; setu perak hirie
* Hoc’h eus, bugale ger, eur gelaouen neve.
* Grêt d’ei digemer mad. Ra vo, en pep ti Breiz,
* Ar bann-heol a strinko dudi ha joa a-leiz.
* Roet d’imp gant Jezuz ha hanvet Arvorig,
* Hi vo arouez ar fe en bro an Herminig !
* KOULMIG ARVOR
# Ni a zeli pedein Mari

| ◄ Ag er santimanteu a vadeleah a béré é ma læn Calon er Uirhiés glorius Vari aveit omb | Ni a zeli pedein Mari | Ag er gonfiance a zeliamb en dout é Mari ► |
ASSÈS-É, Guirhiés santel, mam a viséricord, assès-é ma laquehemb dirac hou teulegat hun misérieu, eit ma clasquehet hun soulagemant étal Jesus.
Ah ! penaus ne impléeoh-hui hou ç’intercession aveit omb, a pe chonget e ma aveit omb é en dès mab Doué queméret étré hou tigosté ur horf haval doh hun ré !
Mam Jesus, n’ancoéhet quet berdér Jesus, mampreu Jesus, hac er-ré a zeli partagein é héritage guet Jesus.
Ne vern é péh stad triste en hum gavamb, ni a éel bout assuret a hou secour ; car hou madeleah n’ancoéha nitra.
Histoér en Ilis a fournis demb calz a exampleu hac ag er bouvoër e hoès dirac Doué, hac ag en druhé sourcius e hoés doh hou pugalé.
Guirhiés puissant, hanaüet-oh partout dré er vad a ret temb. Larein a rér a hanoh treu admirable.
Allas ! ni hum glemme a galz a zrougueu a anduramb ; mæs liés ni a andurehai drougueu brassoh, que ne vehai ma ta hou pedenneu continuel d’arrest justice en Eutru Doué.
Liés ehué n’en domb quer malheurus èl ma omb, meit rac ne chongeamb quet a oulen hou secour dirac en Eutru Doué.
Ne chongeamb quet é quement-cé ! ha neoah en Ilis a zisq-demb a vihan hou calhuein consolation er-ré affliget, secour er grechénion.
Hui a zou én effet consolation er-ré affliget ha secour er grechénion. Pihue é en dén ingrat assès eit éellein laret en dès hou pedet, hac e hoès refuset er cheleuet ?
Ma ne obtén quet temb perpet hou ç’intercession er græceu a zesiramb, aveit ræsonieu ne zeliamb quet clah comprenein, ahoël hui a obtén demb perpet er græce de vout patiant, aboeissant ha resignet de volanté Doué.
Doué, doh hou crouéein, hou testinas eit bout hun avocadés, hun recour, hun honsolation, hun mam ; rac-cé ean a ras teoh ur galon truhéus, en druhéussan ag er haloneu.
Jesus n’en dès chet chommet quehet amzér étré hou tigosté, hemb lacat én hou calon er santimanteu ag é hani.
El ma oh el limage ag er scùir divin-zen a zoustér hac a vadeleah, e hoès bet durant tri blai ha tregont dirac hou teulegat, hui hum blige èl d’ou é hobér vad.
Ar en trône-zen a hloër, ar béhani en dès hou saüet Doué én nean, hui a guemér scùir ar é vadeleah. Ean a scùil calz liessoh é hræceu eit ne ziscargue punitioneu ar en dut, memb ar er-ré ingrattan.
Ah ! Guirhiés santel, eit hanaüein er vadeleah a hou calon, ne mès meit consultein me hani, meit considérein er santimanteu en dès laqueit én hi er græceu continuel e hoès obtenet teign.
Ni a sant én hun haloneu, calz gùel eit ne éellér en expliquein, péh quer bras é hou madeleah.
# Ni ho salud, Rouanes

Oberennoù damheñvel pe handelvoù all zo ivez, gwelout Ni ho salud, Rouanez an Aelez.
| ◄ Zalud d’ac’h hag enor (Ave, maris Stella) | Ni ho salud, Rouanes (Salve Regina) | Zonjomp d’ar gentan dizenes ► |
* Ni ho salud, Rouanes an Ele,
* C’houi zo hon Mam, ar Vam a drugare,
* Hon ol douster, bue hag esperans,
* Ni ho salud, gant kalz a reverans.
* D’ac’h-hu, Gwerc’hes, e kasomp hon feden,
* Ni divroet ha ziouas ! pec’herien :
* Ouzoc’h, Gwerc’hes, e kriomp er bed-ma,
* Ni pere zo bugale da Eva.
* D’ac’h-hu bepret e tenn hon c’halonou,
* D’ac’h e kasomp hon goelvan, hon daerou ;
* Hon fians-ni zo en ho madeles,
* En draouien-man leun a dristidiges.
* Rak-se pa ’z oc’h hon avokades ker,
* En hon andret bepret dous ha tener,
* Plijet genac’h distrei ho taoulagad
* Warnomp-ni ol tud paour hag emzivad.
* Pa deui an de da guitat ar bed-man,
* Raktal goude hon hirvoud divezan,
* Diskoet d’imp, Mam vad ha truezus,
* Er Barados, bizaj ho Mab Jezus.
* O Gwerc’hes zakr, meurbet karantezus,
* O Gwerc’hes dous, meurbet trugarezus,
* Ni ho suppli, klevet ouz hon feden,
* Hon diouallet breman ha da viken !
# Ni ho salud gant karantez

Oberennoù damheñvel pe handelvoù all zo ivez, gwelout An Añjeluz.
| ◄ Eun Arc’hael a-berz an Aotrou | Ni ho salud gant karantez | En em frealzit evit mat ► |
* Angelus Domini nuntiavit Mariae,
* Et concepit de Spiritu Sancto.
* Ni ho salud gant karantez
* Mari Rouanez an aelez
* C’houi a zo binniget, o pia !
* Hag a c’hrasou karget, Ave Maria !
* Ecce ancilia Domini,
* Fiat mihi secundnm verbum tuum.
* Ra vezo meulet ho pugel
* E pep lec’h, o Gwerc’hez santel :
* Ranomp gant an aelez, o pia !
* E veuleudi bemdez, Ave Maria…
* Et Verbum caro factum est,
* Et habitavit in nobis.
* Diganeoc’h ivez ni c’houlenn
* Ho sikour pa vimp o tremen,
* M’hon bo digant Jezuz, o pia !
* Eur maro mat, eürus, Ave Maria…
* Ora pro nobis Sancta Dei Genitrix,
* Ut digni efficiamur promissionibus Christi.
* Oremus, Gratiam…
# Ni ho salud, Stereden vor

Oberennoù damheñvel pe handelvoù all zo ivez, gwelout Ave Maris stella.
| ◄ Mari, Rouanes an Envou... Alleluia | Ni ho salud, Stereden vor (Ave, maris Stella) | Zalud d’ac’h hag enor (Ave, maris Stella) ► |
* Ni ho salud stereden vor,
* Mam da Zoue leun a enor.
* Gwerc’hes bepret, dor an Envou,
* Chilaouet ouz hon pedenou.
* Resevet ar zalud zantel
* A rez d’ac’h an èl Gabriel ;
* Reit eur peoc’h ferm d’imp er bed-ma,
* O chanj an hano a Eva.
* Toret chaden ar bec’herien,
* D’ar re zo dal reit sklerijen ;
* Pelleit ouzimp peb drouk dalc’hmad,
* Goulenet d’imp an ol draou vad !
* Diskoët ez oc’h eur Vam vad
* En andret an dud emzivad ;
* Gret m’hon chilaouo an hini
* Ec’h euz ganet evidomp-ni.
* Gwerc’hes dispar e peb feson,
* Dous dreist an ol, glan a galon,
* Gret ma vimp divlam a bec’het,
* Dous eveldoc’h ha pur bepret.
* Gret ma vo zantel hon bue,
* Ha zur hon hent trezeg Doue,
* Ken a vimp, o welet Jezus,
* En hon gwir vro genac’h eürus.
* Gloar ato d’an Tad eternel,
* D’ar Mab ha d’ar Speret-Zantel,
* D’an tri Ferson euz an Dreindet
* Ar memes enor zo dleet. Amen.
# Ni ho salud, Rouanez an Aelez

Oberennoù damheñvel pe handelvoù all zo ivez, gwelout Ni ho salud, Rouanes.
| ◄ Salud d’eoc’h hag enor | Ni ho salud, Rouanez an Aelez | Sonjomp d’ar genta dizenez ► |
* Ni ho salud Rouanez an aelez
* C’houi ’zo hon mamm ar vamm a drugarez
* Hon holl douster buhez hag esperans
* Ni ho salud gant ar vrasa doujans.
* D’eoc’h-c’houi, Gwerc’hez e kasomp hon pedenn,
* Ni divroet ha siouaz ! pec’herien :
* Ouzoc’h, Gwerc’hez, ne reomp met gouela,
* Ni hag a zo bugale da Eva.
* Ouzoc’h bepred e tomm hon c’halonou,
* D’eoc’h e kasomp hon gouelvan, hon daerou ;
* Hon fizians-ni ’zo en ho madelez,
* En draonienn-man leun a distrigidez.
* Rak-se pa ’z oc’h hon difennourez ker,
* En hon c’henver bepred dous ha tener,
* En an’ Doue, troit ho taoulagad
* Ouzimp-ni holl, tud paour hag emzivad.
* Pa zeuy an deiz da guitaat ar bed-man,
* Raktal goude hon hirvoud diveza(n)
* Diskouezit d’imp, Mamm vat ha truezus,
* Er Baradoz, dremm sakr ha Mab Jezuz.
* Gwerc’hez sakr meurbet karantezus,
* O Gwerc’hez dous, meurbet trugarezus,
* Ni hoc’h asped, da glevout hon pedenn,
* Hon diwallit breman ha da viken !
# Ni hou salud guet caranté

| ◄ Tremeinet hun nès hoah un dé | Ni hou salud guet caranté | En nean hag en dear zou ér joé ► |
* Angelus Domini, etc.
* Ni hou salud guet caranté,
* Rouannès er Sænt hag en Ælé :
* Hui e zou beniguet : ô pia,
* Hag a hræceu carguet : Ave Maria.
* Ecce ancilla Domini, etc.
* Beniguet-é ehué Jesus
* Er fréh a hou corv précius,
* Mamen a santeleah : ô pia.
* Hag a salvedigueah : Ave Maria.
* Et Verbum caro, etc.
* Ni hou supli, ô mam tiner,
* A pe zei hun dehuéhan ér,
* De houlen guet Jesus : ô pia,
* Eid omb ur marhue eurus : Ave Maria.
* (Recueil Pourchasse)
# Ni hou ç’ador, Hosti sacret

| ◄ Cleuamb hinihue en overen | Ni hou ç’ador, Hosti sacret | Na brasset-é, ô men Doué, hou puissanç ► |
* Ni hou ç’ador, Hosti sacret,
* Hui zou eid omb un Doué cuhet :
* Én-oh Jesus, dré garanté,
* Zou corv, inean, divinité.
* Ni hou ç’ador, goaid précius
* En dès eid omb scùillet Jesus,
* Aveit golhein hun ineaneu
* Couciet dré hur péhedeu.
* É sacrefiç en overen,
* Jesus hur Salvér e zischen,
* E reneué ar en autér
* Er sacrefiç ag er halvér.
* Chongeamb guet grad ha guet respet
* Én tourmanteu ha marw calet
* En dès bet anduret Jesus
* Eid hui lacat de vout eurus.
* M’hou ç’ador, men Doué, a galon ;
* Me ador hou marhue ha passion ;
* M’hou ç’ador hoah doh hum offrein
* Reit t’ein secour eid hum salvein.
* Recueil Pourchasse.
# Ni ho salud gant karante

Oberennoù damheñvel pe handelvoù all zo ivez, gwelout An Añjeluz.
| ◄ Eun arc’hel a beurz | Ni ho salud gant karante... O pia | Enem gonsolet evit mad ► |
* Angelus Domini nuntiavit Mariæ,
* Et cuncepit de Spiritu Sancto,
* Ni ho salud gant karante,
* Mari Rouanes an Ele,
* C’houi a zo beniget, O pia !
* Hag a c’hrasou karget, Ave Maria !
* Ecce ancilla Domini,
* Fiat mihi secundum verbum tuum.
* Ra vezo meulet ho pugel
* E peb lec’h, o Gwerc’hes-Zantel :
* Kanomp gant an Ele, O pia !
* E veulodi bemde, Ave Maria…
* Verbum caro factum est,
* Et habitavit in nobis.
* Genac’h e c’houlenomp ive
* Hon zikour ’n hon divezan de ;
* Hag obten gant Jezus, O pia !
* D’imp eur maro eürus, Ave Maria…
* Ora pro nobis, Sancta Dei Genitrix,
* Ut digni efflciamur promissionibus Christi.
* Oremus, etc, p. 7.
# Ni ho salud steredenn vor

Oberennoù damheñvel pe handelvoù all zo ivez, gwelout Ave Maris stella.
| ◄ Mari, Rouanez an Nenvou | Ni ho salud steredenn vor | Salud d’eoc’h hag enor ► |
* Ni ho salud steredenn vor
* Mamm da Zoue leun a enor
* Gwerc’hez bepred dor an Neñvou
* Selaouit ouz hon pedennou.
* O klevout ar salud santel
* A-berz an Arc’hael Gabriel,
* E peuc’h Doue grit d’imp beva
* O chench an ano a Eva.
* Torrit chadenn ar bec’herien,
* D’ar re dall roit sklerijenn,
* Hon mirit ouz pep droug dalc’hmat
* Ha goulennit ’vidomp pep mad.
* Diskouezit ez oc’h eur Vamm vat
* E-kenver an dud emzivad ;
* Grit m’hon selaouo an hini
* Hoc’h eus ganet evidomp-ni.
* Gwerc’hez dispar e pep doare,
* Dous dreist an holl, glan a ene,
* Gwerc’h ha divlam a bep pec’hed,
* Grit ma vimp dous ha glan bepred.
* Grit ma vo santel hon buhe(z),
* Ha sur hon hent ’trezek Doue,
* ’vit ma vimp, o welout Jezuz,
* En hon gwir vro ganeoc’h eürus.
* Gloar atao d’an Tad eternel,
* D’ar Mab ha d’ar Spered-Santel ;
* D’an tri ferson eus an Drinded
* Hevelep enor ’zo dleet. Amen.
# Ni hou salud, stiren er mor

Oberennoù damheñvel pe handelvoù all zo ivez, gwelout Ave Maris stella.
| ◄ Salud, ô Mari, mam tinér | Ni hou salud, stiren er mor | Hi-é me Mam ► |
* Ni hou salud, stiren er mor,
* Ag en nean hui e zou en or,
* Perpet Gùérhiès ha Mam de Zoué,
* Ni hou salud guet caranté.
* P’en dès en Æl hou saludet,
* En hanhue a Èv zou bet changet
* Én hanw tinérroh a Vari,
* Ér gùir beah enta goarnet-ni.
* Torret liameu er ré fal,
* Dégasset sclerdér d’er ré dal,
* Pêlleit a-zoh-omb hun drougueu,
* Ha goulennet ol er madeu.
* Discoeit-t’emb ol é oh hur mam,
* Dré-z-oh e zou glan ha divlam,
* Rebligeou guet hou Mab receu
* Guet madeleah hur pedenneu.
* Groeit, ô hui Gùérhiès hemb hé far,
* Douçan merh zou bet ar en doar,
* Ma vihuehemb ér bed divlam,
* Douç a galon, pur èl hur Mum.
* Reit-t’emb enta ur vuhé glan,
* Ha laqueit-ni én hent surran,
* Eit ma vehemb perpet eurus
* Én ur huélèt hou Mab Jesus.
* Gloër revou d’en Tad hur Hrouéour,
* De Jesus hur Salvér, inour,
* Querclous èl d’er Sperèd-Santel,
* D’ou zri revou gloër éternel.
* J. G.
# Kantik Itron Varia Wir-Zikour

| ◄ Iliz Gwengamp | Kantik Itron Varia Wir-Zikour | Pardon Gwir-Zikour ► |
* Salud d’Ec’h, o Gwerc’hez vinniget
* Pa deu warnomp ar goulou-de,
* E teuomp d’Ho pedi, Mam garet,
* Da ginnig d’Ec’h hon c’harante !
* Diskan :
* Silaouet hon feden-a-galon.
* Mam, c’houi eo bepred hon rikour ;
* Bezet ewit biken hon Itron
* Itron Varia Wir-Zikour (Diou wech).
* Mam ar graso a deu eus Doue,
* Diouz ar pec’hed hon diwallet ;
* Goullet na vo kammed hon ine
* Gant e roud mezus mastaret !
* ’Wit ho pugale bet an difen,
* O Mam dener, ’kreiz ar brezel ;
* Bet o Frovidanz en pep tachen,
* Breman ha pa vo red mervel !
* Ha neuze evel gras diwean,
* ’Wit ’momp peuc’h an eternite,
* Gret er bed-man, ’lec’h ’tremen pep tra,
* ’Vo peurbadus hon c’harante !
# Kanvow

Oberennoù damheñvel pe handelvoù all zo ivez, gwelout Trente mélodies populaires de Basse-Bretagne (1931)/Kaonv d’ar yaouankis.
| ◄ Kenavo d’ar iaouankis | Kanvow | Er sabotier ► |
* En dud yawang a pe zimant,
* Ne ouyant ket petrè e rant
* En dud yawang a pe zimant,
* Ne ouyant ket petrè e rant
* Adieu kameradezék, adieu ev̓it james !
* Adieu kameradezék, adieu ev̓it james !
* En dud yawang e jonch ket è,
* E kwec’h en or a vég er gué
* Adieu, kameradezék, adieu evit james !
* E kwec’h en or a vég er gué,
* E vè en dél melen ev̓é
* Adieu, etc.
* En dél melen e za d’en ias ;
* Kalon mèrc’h yawang e hunad
* Adieu, etc.
* Me jonjè dein pe v̓ezèn dimet
* V̓zè ke’re t’ein bou’ labouret
* Adieu, etc.
* Meid breman e ouyan rèc’h mat
* I ma re’ t’ein-mé labourat
* Adieu, etc.
* I ma re’ t’ein-me labourat
* A resow meurek a dol trat ;
* Adieu, etc.
* A resow meurek a dol trad
* A red néo diü tèr guèlchad ;
* Adieu, etc.
* Ma red néo div̓ tèr guèlchad ;
* Ha huichellad ge ’bék me zrat.
* Adieu, etc.
* I ma re’ t’ein gober doc’hpen ;
* Monet ged er lianow d’er lénn
* Adieu, etc.
* Monet ged er lianow d’er lénn,
* Ag o hannein ar o distén
* Adieu, etc.
La première phrase de cette chanson est construite dans le premier mode du plain-chant avec si naturel (mode de l’ave maris stella).
La seconde phrase, servant de refrain, dans laquelle apparaît le si bémol, est dans le mode hypodorien.
Cette mélodie, qui est composée de deux phrases de six mesures, a un grand caractère, le refrain surtout présente dans sa concision, une intensité d’expression remarquable.
Chantée par Joseph Lebrun Guéméné
# Kantik kent ha goude ar C’hatekis

| ◄ Itroun Varia ’r Folgoat, Kurunet | Kantik kent ha goude ar C’hatekis | Kanaouen ar Pesketour ► |
Jesus va Zalver benniget, Grit ma ’ tigoro va spered, Ha ma teskin, a vir galon,
Ho lezen santel ha guirion !
Roït d’in ar c’hras ma komprenin
Ar virionez a zesker d’in ;
Ha p’ am bezo he c’homprenet
Ar c’hras, c’hoas, d’he heulia bepred.
M’ho trugareka, ma Zalver,
Eus ho madelez em c’hever ;
Desket e’m beus, e’n ho lezen,
Feis ha deveriou ’r guir gristen.
Mez pa zeo guir, eo poan gollet
Deski ar mad ma n’her grear ket,
Grît ma chomin, atao, fidel
D’ho-c’h oll gourc’hemennou santel.
# Kaon

| ◄ Kouignaoua | Kaon | Berceuse ► |
* Kaon kaon d’am danvad, penngornik
* Kaon kaon d’am danvad.
* Kaon kaon d’am danvad, penngornik
* Kaon kaon d’am danvad.